diū Rōmānī in multīs bellīs contrā Rōmānōs pugnābant. diū Rōmānī trīstēs erant quod multī Rōmānī multa mala faciēbant. tandem Augustus Antōnium vīcit. Augustus erat Rōmānōrum prīnceps. Augustus deōs laudāvit: ‘fēlīx sum,’ inquit, ‘quod deī mihī auxilium dedērunt. deī volēbant mē Antōnium vincere. multa templa deīs aedificābō.’

Augustus multam pecūniam habēbat. Augustus templa multa et pulchra aedificāvit. Augustus templum Apollinis aedificāvit. in ārā Apollinis multōs bovēs interfēcit. ‘Apollinem laudāvī,’ inquit Augustus, ‘quod Apollō mihī auxilium dedit.’

Augustus templum Martis aedificāvit. ‘Martem laudāvī,’ inquit Augustus, ‘quod in multīs bellīs vīcī.’

Augustus templum Iovis aedificāvit. ‘multum aurum,’ inquit Augustus, ‘Iovī dedī quod Iuppiter est deus maximus.’

Augustus erat laetus: ‘multa templa aedificāvī; multa dōna in ārīs posuī. multa animālia interfēcī. semper deī auxilium Rōmānīs dabunt.’ Rōmānī laetī erant quod Augustō crēdēbant.